Inspiration til julegaven: Her er de 12 bedste elektriske produkter du kan købe lige nu

Hver jul står danskerne med det samme spørgsmål: Hvad skal jeg give – og hvad skal jeg ønske mig i julegave? Nu er svaret klart, i hvert fald hvis du ønsker dig noget, man kan sætte strøm til. En uafhængig jury bestående af brancheeksperter, journalister og designere har netop kåret årets bedste elektronik og hvidevarer i Årets Produktpris 2025. Resultatet er en liste, der peger direkte på flere af årets største julegavehits. Her er alt fra støjfri hovedtelefoner og intelligente ovne til LED-ansigtsmasker og kaffemaskiner, der kan konkurrere med baristaen på hjørnet. Kort sagt: Produkter, der både gør hverdagen lettere og lidt sjovere.

“Juryen har udvalgt produkter, der giver reel værdi for forbrugerne. De skal være gennemtænkte, brugervenlige og have det ekstra, der gør, at man faktisk glæder sig til at bruge dem,” siger Anne Ginderskov Hansen, direktør i Applia Danmark/Elektronikbranchen som står bag prisen.

Her er årets bedste produkter

Kategori | Vinder | Beskrivelse
Årets Lydoplevelse | SONY WH-1000XM6 | Støjreduktion og lyd i topklasse
Årets Billedoplevelse | TCL 65C8K | Stor skærm til overraskende lav pris
Beauty | SHARK CryoGlow LED Face Mask FW312EUPL | Futuristisk ansigtspleje
Ovn/koge | Electrolux 700 MealAssist Ovn med SteamCrisp | Ovnen der tænker selv
Køl/Frys | Gorenje/ASKO kombiskab RFC586KNBB1 | Køl med omtanke
Årets Grønne Fremskridt | Liebherr ICBa 5123 Plus BioFresh fra Witt | Længere holdbarhed, mindre madspild
Drikkeløsning til hjemmet | Sage The Oracle Dual Boiler | Cafékaffe på køkkenbordet
Køkkenhjælper | Ninja Swirl fra CREAMi | Lav is og smoothies på sekunder
Støvsuger | Bosch Unlimited 10 | Let og effektiv rengøring uden ledning
Vaskeoplevelse | Miele Nova Edition | Stilren luksus i vaskerummet
Årets Julegaveidé | De’Longhi Nutribullet Flex | Den perfekte blender til hverdagen
Innovation | Eico Lhov | Når ovn og emhætte bliver ét

Sådan ser årets trends ud

“Elektronik er for længst rykket fra tekniknørdernes domæne til at være danskernes foretrukne julegavekategori. Juryen bemærker især tre tendenser i år: smartere teknologi, grønne løsninger og personlig forkælelse. Vi ser en bevægelse væk fra gadgets, der blot imponerer på papiret. I stedet går danskerne efter produkter, der passer ind i deres liv og værdier – især når det gælder bæredygtighed og design,” siger Anne Ginderskov Hansen.

Smartere produkter som Electrolux MealAssist-ovnen eller Liebherrs BioFresh-skab viser, hvordan teknologi og ansvarlighed nu går hånd i hånd. Samtidig har wellness og velvære sneget sig ind som en stærk trend – fra SHARKs LED-ansigtsmaske til SONYs støjreducerende hovedtelefoner, der lover ro i en travl december.

Juryen der har fundet vinderne af årets Produktpris er alle uafhængige eksperter og fagfolk – for eksempel en designer, en indkøber fra Elgiganten, og en journalist – som i øvrigt er undertegnede fra iNPUT i år. Det er anden gang, produktprisen uddeles i Danmark – i Norge har den eksisteret siden 2003.

Inspiration til julegaven: Her er de 12 bedste elektriske produkter du kan købe lige nu